Gwyneth Paltrow se rok – JA of NEE?
JY LEES NOU Gwyneth Paltrow se rok – JA of NEE?
Gwyneth het gisteraand by die Britse mode-toekenningsgeleentheid die prys aan die internasionale mode-ontwerper van die jaar oorhandig.
“Gwyneth word wêreldwyd gereken as een van die stylvolste en bes geklede vroue van ons tyd. Kyk maar in Vogue self - om net een voorbleed te noem. In dié rok lyk sy weer eens perfek. Sy is eenvoudig 'n mode-sensasie. Die rokkie is romanties en sjarmant en wys haar mooi lyf en sexy bene perfek.”
Koop vir jou óók so 'n rok
"Gwyneth se grimering en hare bewys dat ’n natuurlike voorkoms net so elegant kan wees as ’n meer dramatiese voorkoms. Haar ligpienk lipglans is op trend en werk mooi by haar warm veltoon. Die lipglans saam met haar blou oë, ligte ooggrimering en blonde hare lyk sag en vroulik!
Pleks van die seisoen se gewilde golwe, krulle of bolla het Gwyneth gekies om haar hare mooi uit te blaas. Dis reguit, met ’n bietjie tekstuur. Dié voorkoms is ideaal vir iemand met fyn hare. Dis elegant, tydloos en taamlik maklik om by die huis te doen!"
Beste internasionale mode-ontwerper - Miuccia Prada
Model van die jaar - Edie Campbell het die titel oorgeneem by die model-van-die-oomblik, Cara Delevingne, wat verlede jaar dié prys gewen het
Britse styl-toekenning - One Direction se Harry Styles
Beste ontwerper van vroueklere - Christopher Kane
Beste ontwerper van mansklere - Burberry
Handelsmerk van die jaar - Burberry
Rooitapyt-toekenning - Erdem
Kate in 'n Erdem-skepping FOTO: Gallo Images / Getty Images
Beste modejoernalis - Suzy Menkes